OpenLLM-France/wikimedia huggingface dataset:
# Leonardo DiCaprio

Leonardo Wilhelm DiCaprio, ganet d'an 11 a viz Du 1974 e Los Angeles, zo un aktour, produer ha stourmer evit an en-dro stadunanat. C'hoariet en deus bet rolloù a bep seurt, dreist-holl reoù doare film buhez hag istorel. E 2019, e filmoù o deus rastellet US$7,2 miliard dre ar bed-holl. Eizh gwech eo bet lakaet war listenn vloaziek an aktourien paeet ar muiañ pe er Forbes Celebrity 100. Enoret eo bet alies, gant un Academy Award ha tri Golden Globe Awards.
Ganet e Los Angeles, DiCaprio a zo kroget da vezañ aktour en ur c'hoari e bruderezhioù er skinwel e fin ar bloavezhioù 1980. E penn kentañ ar bloavezhioù 1990 e vez gwelet e meur a roll skinwel e stiradoù skinwel, evel ar sitcom Parenthood. Ar c'hentañ roll pouezus a vo er film This Boy's Life (1993), burutellet mat e voe e roll a-eil evel den ampechet er film What's Eating Gilbert Grape (1993), dre-se e voe lakaet e anv evit un Academy Award.
Dreistbrudet e vo dre ar bed holl gant ar film istorel, dram ha karantez Titanic (1997), hag a zo deuet da vezañ ar film o rastellañ ar muiañ a arc'hant en istor betek-henn. Goude un nebeud filmoù hag a vo degemeret fall, DiCaprio a c'hoari e daou film a raio berzh e 2002: ar film buhez Catch Me If You Can hag ar film istorel-drama Gangs of New York. Ar wech kentañ e oa bet dezhañ da labourat gant ar filmaozour Martin Scorsese.
DiCaprio a zo krouer an embregerezh produiñ Appian Way Productions hag a brodu filmoù ha diellfilmoù evel an heuliad Greensburg (2008–2010). Krouet en deus bet ivez al Leonardo DiCaprio Foundation, un aozadur ar mat kefridiet gant deskiñ an dud a-fed diwall ouzh an en-dro. Alies e vez o harpañ obererezhioù aluzenus, produet en deus meur a ziellfilm war an en-dro. E 2005, e voe anvet da Commandeur de l'Ordre des Arts et des Lettres evel den a arz. E 2016 e oa bet lakaet e anv evel unan eus ar 100 galloudusañ er bed gant an Time Magazine.

## Ar stourmer

DiCaprio a vez graet eus outañ an den brudet o stourm ar muiañ evit an en-dro hag a-enep tommadur an hin. Hervezañ, e oa dedennet gant kudennoù an natur abaoe e yaouankiz. Sellet en doa diellfilmoù war ar c'hoadeier o vont da get pe koll lec'hioù bevañ al loened. Embannet en deus bezañ agnostek hag e oa pouezusoc'h dezhañ ar stourm evit an natur eget ar speredelezh. Savet en deus al Leonardo DiCaprio Foundation e 1998, un aozadur ar mat a stourm evit deskiñ an dud a-fed doujañ ouzh an en-dro ha stourm a-enep ar saotradur ha distruj ar blanedenn Zouar.
   "Climate change is real, it is happening right now. It is the most urgent threat facing our entire species, and we need to work collectively together and stop procrastinating. We need to support leaders around the world who do not speak for the big polluters, but who speak for all of humanity, for the indigenous people of the world, for the billions and billions of underprivileged people out there who would be most affected by this. For our children's children, and for those people out there whose voices have been drowned out by the politics of greed."

## Liammoù diavaez

* Lec'hienn savadur DiCaprio
* Leonardo DiCaprio war IMDb
* Leonardo DiCaprio war Rotten Tomatoes
# Leonardo Favio

Leonardo Favio a oa anv-micher Fouad Jorge Jury, ganet e 1938 e Luján de Cuyo, e proviñs Mendoza, en Arc'hantina, ha marvet e 2012 (da 74 vloaz) e Buenos Aires) a oa ur sonaozour ha kaner, aktour ha filmaozer arc'hantinat, a orin sirian.

## E bladennoù

* 1968 Fuíste mía un verano
* 1969 Leonardo Favio
* 1970 En España
* 1971 Vamos A Puerto Rico
* 1973 Favio 1973
* 1973 Hola Che
* 1974 Era..cómo podría explicar
* 1977 Este Es Leonardo Favio
* 1977 Nuestro Leonardo Favio
* 1978 Hablemos De Amor
* 1978 En Concierto En Ecuador
* 1983 Aquí está Leonardo Favio
* 1985 Yo Soy
* 1987 Amar o morir
* 1988 Más Que Un Loco
* 1990 Te Dejare
* 1993 Fuerza y Sentimiento
* 1997 En Viña del Mar
* 1997 Me miró
* 2000 De amor nadie muere
* 2001 Romantico A Morir
* 2006 Un Estilo
* 2008 Voces Del Amor (Solo para Chile y Argentina)
* 2011 30 Grandes Exitos (2 Cds)
* 2011 Leonardo Favio Hits Collection (Volumen 1 y 2)

## E filmoù
### Evel aktour

* Tobi y el libro mágico (2000)
* Gatica, el mono (1993)
* Fuiste mía un verano (1969)
* El dependiente (1969)
* Martín Fierro (1968)
* El ojo que espía (1966)
* Crónica de un niño solo (1964)
* El octavo infierno, cárcel de mujeres (1964)
* Paula cautiva (1963)
* La terraza (1963)
* La mano en la trampa (1961)
* Fin de fiesta (1960)
* En la ardiente oscuridad (1959)
* El ángel de España (1958)
* El secuestrador (1958)
* El jefe (1958)

### Evel rener

* Aniceto (2008)
* Perón, sinfonía del sentimiento (1999)
* Gatica, el Mono (1993)
* Soñar, soñar (1976)
* Nazareno Cruz y el lobo (1975)
* Juan Moreira (1973)
* El dependiente (1969)
* Éste es el romance del Aniceto y la Francisca, de cómo quedó trunco, comenzó la tristeza y unas pocas cosas más... (1966)
* Crónica de un niño solo (1964)
* El amigo (1960)
* El señor Fernández (1958; diechu)
# Leonardo De Lorenzo

Leonardo De Lorenzo (29 a viz Eost 1875 - 29 a viz Gouere 1962) a oa ur fleüter italian.
Ganet eo Leonardo De Lorenzo e 1875 e Viggiano, e proviñs Potenza, ha marvet e 1962 e Santa Barbara, en Kalifornia.

## Kenstrivadeg

Bep bloaz e vez ar genstrivadeg fleüterien Leonardo De Lorenzo e Viggiano, e barrez c'henidik.

## Oberennoù kenteliañ

* L'Indispensabile. A complete modern school for the flute (1912)
* My complete story of the flute (1951)

## Liammoù diavaez

* (de)(en) Buhezskrid
* (it) Ar genstrivadeg fleüterien "Leonardo De Lorenzo"
# Leonardo Vinci

Leonardo Vinci (Strongoli, 1690 – Napoli, 1730) a oa ur sonaozour italian, unan eus skol c'hoariganaozerien Naplez.
# Leonardo

Leonardo zo un anv-badez italianek, portugalek ha spagnolek a gaver en anvioù tud evel :
* Leonardo eus Pisa (1170-1250)
* Leonardo da Vinci (1452-1519)
* Giovanni Leonardo di Bona (1542-1587)
* Leonardo Padura Fuentes, skrivagner kuban, (ganet e 1955)
* Leonardo DiCaprio (g. e 1974), aktour
* Leonardo Favio, kaner arc'hantinat
* Leonardo, kaner brazilian

## Gwelet ivez

* San Leonardo
* Leonard
* Leo
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Leonardo (kaner)

Emival Eterno da Costa (Goianápolis, e stad Goiás, 25 a viz Gouhere 1963), anevezetoc'h evel Leonardo, zo ur c'haner brazilian. Deuet e oa da vout Leonardo e 1981, pa glaskas gant e vreur Leandro (Luís José Costa), sevel un daouad kanerien Leandro & Leonardo. D'an 23 a viz Even 1998 e varvas Leandro gant krign-bev ar skevent ha Leonardo a grogas da ganañ e-unan.
Hiriv eo gwelet evel ar gwellañ kaner música sertaneja.
# Leonardo Padura Fuentes

Leonardo Padura Fuentes zo ur c'hazetenner hag ur skrivagner eus Kuba, ganet e 1955. Skrivet en deus romantoù polis, hag al letanant Mario Conde eo an enklasker enne.
E 2009 en deus embannet El hombre que amaba a los perros (An den a gare ar chas), skrivet diwar-benn muntr Leon Trotsky hag e vuntrer Ramon Mercader.

## Oberennoù

Da c'hortoz ken na vint embannet e brezhoneg setu an titloù a gaver e Breizh :
* Mort d'un chinois à La Havane
* Le palmier et l'Etoile
* Adios Hemingway

### Kelc'hiad "Cuatro estaciones"

Gant Mario Conde eo ar pevar levr. Ouzhpenn an anv orin eo lakaet anvioù ar romantoù en o zroidigezhioù saoznek ha gallek ivez.
* Pasado perfecto, 1991. (Havana Blue/Passé parfait), Priz Amériques insulaires 2002)
* Vientos de cuaresma (1994). (Havana Yellow/ Vents de carême)
* Mascaras 1997. (Havana Red/ Electre à La Havane) (Priz Café Gijon 1997, Priz Dashiell Hammett 1998)
* Paisaje de otoño 1998. ( Havana Black/ L'Automne à Cuba (Priz Dashiell Hammett 1999)
* Disheñvel eo ar Priz Dashiell Hammett-se, roet d'un oberenn spagnolek gant an Asociación Internacional de Escritores Policiacos, diouzh an hini roet d'ur skrivagner saoznek e SUA ha Kanada .

## Oberennoù all

* Fiebre de caballos (1983/1984).
* Con la espada y con la pluma (arnodskrid) (1984).
* Colón, Carpentier, la mano, el arpa y la sombra (arnodskrid) (1987).
* Según pasan los años (cuento) (1989).
* Lo real maravilloso, creación y realidad (arnodskrid) (1989).
* El alma en el terreno, kenlabour gant Raúl Arce– (reportaje) (1989).
* El viaje más largo (reportaje) (1994).
* Alejo Carpentier y la narrativa de lo real maravilloso (arnodskrid) (1995).
* La puerta de Alcalá y otras cacerías (cuento) (1997).
* Los rostros de la salsa (entrevista) (1997).
* Adiós Hemingway (2001). Adios Hemingway, e galleg.
* La cola de la serpiente (2001).
* La neblina del ayer (2002/2003). Les brumes du passé, e galleg.
* La novela de mi vida (2005). Romant polis istorel diwar-benn ar barzh kuban gallek José María Heredia.
* El hombre que amaba a los perros (2009).

## Liammoù diavaez

* Pennad-kaoz e galleg:
* E saozneg: Interview with Padura in Shots ezine

## Daveenn

a vo kavet e Wikimedia Commons.
(en)
* Wilkinson, Stephen (2006). Detective Fiction in Cuban Society and Culture. Oxford & Berne: Peter Lang. ISBN 3-03910-698-8 (US 0-8204-7963-2).
# Leone Singer

Leone Singer, ganet d'an 11 a viz Du 1893 e Trieste (en Aostria-Hungaria d'an ampoent, en Italia abaoe 1919) ha marvet d'ar 21 a viz Gwengolo 1975 e Villa Opicina, a oa un implijad-bank hag ur mestrc'hoarier echedoù italian ha kazetennour echedoù.
E 1915, c'hoari a reas e Vienna e tournamant an amatourion: pevare e voe, a-gevred gant Steiner. E tournamant Milano, e 1919, e voe trede a-gevred gant Sani. Tapout a reas an eilvet plas, goude Davide Marotti e Kampionad italian an echedoù e Viareggio (1921). Diwezhañ e voe e Tournamant meur Londrez 1922. E tournamant Milano, e 1926, tapout a reas 50% ag ar poentoù. En Tournamant Broadel Rosselli e 1930, e voe 1añ-2vet, a-gevred gant Rosselli, met koll a reas ar bartienn a zisparti. E Kampionad italian an echedoù e Milano e 1931 e voe eizhvet (5 poent/11), a-gevred gant Rastrelli, diwar 12 c'hoarier.
Skrivañ a rae ar rubrikenn Scacchi elementari ("Diazezoù an echedoù") e L'Italia Scacchistica er bloavezhioù 1926 ha 1927.

## Liammoù diavaez (e saozneg)

* E bartiennoù e Chesscom
* Ur bartienn a-enep da Aleksandr Alec'hin
* Ur bartienn a-enep da Salomon Flor
# Mike Myers

Michael John Myers (anavezetoc'h evel Mike Myers), bet ganet e Scarborough, Ontario (Kanada) d'ar 25 a viz Mae 1963, a zo un aktour hag ur fentigellour kanadian.
# Mikelon-Langlade

Mikelon-Langlade :
| Anv gallek (ofisiel) | Miquelon-Langlade |
| Melestradurezh ||
| Stad | Frañs |
| Rannvro | Sant-Pêr-ha-Mikelon |
| Kod kumun | 97501 |
| Kod post | 97500 |
| Maer Amzer gefridi | Danièle Gaspard 2017-2020 |
| Lec'hienn web | https://www.miquelon-langlade.fr |
| Poblañsouriezh ||
| Poblañs | 585 ann. (2020) |
| Stankter | 3 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 240 m |
| Gorread | 205 km² |
| kemmañ |
Mikelon-Langlade zo ur gumun c'hall e strollegezh tramor Sant-Pêr-ha-Mikelon, e Norzhamerika.
Er bloavezh 2020 e oa 585 a annezidi hag a reer Miquelonnais anezho e galleg.

## Monumantoù ha traoù heverk

* Iliz Notre-Dame-des-Ardilliers.
* Tiez Mikelon.
* Añs ar Gouarnour e Langlade.

## Kêrioù gevellet

* Inizi Madalen (Kanada) abaoe 1984

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Mike Huckabee

Ur politikour republikan eo Mike Huckabee, bet gouarnour Arkansas.
E 1956 e oa bet ganet.
War ar renk emañ evit an dilennadegoù prezidant e caucus 2008.
# Mike Pence

Michael Richard Pence, pe Mike Pence, ganet d'ar 7 a viz Even 1959 a zo ur politikour stadunanat ha bes prezidant gouarnamant Donald Trump. Bez e oa a-raok 50vet gouarnour stad Indiana. Republikan, Pence a oa bet dilennet en United States House of Representatives er bloavezh 2000.
En em ginnig a ra eñ evel un den "Kristen, mirour ha republikan [..] en urzh-se" ("I'm a Christian, a conservative, and a Republican, in that order,"
Harozed yaouankiz Mike Spence a oa John F. Kennedy ha Dr. Martin Luther King Jr.

## Mennozhioù politikel

Mennozhioù politikel Mike Pence a zo reoù mirour.
Pa oa gouarnour stad Indiana e sinas kinnigoù lezenn pe e embannas mennozhioù strizh:
* Torfed ha nerzhioù polis "Ar c'hastiz a varv evit dibennerezh. ma vez dibennet bev unan bennak paotr pe plac'h, ar muntrer a c'hello bezañ lekaet d'ar marv."
* Statud da geñver bevenniñ ar palforzherezh "Statud mare bevenniñ un enklask evit palforzherezhioù a zo roet 5 bloaz ouzhpenn dezhañ gant ma vez adkavet DNA, prouennoù pe ma vez anzavet gant an torfedour."
* Roet en deus harp evit kaout muioc'h a blas d'an armoù er vuhez a pemdez pa oa gouarnour. Evel-se e harpas ar gwir da vezañ armet er skolioù-meur.
* Enebet eo ouzh ar sioc'hanañ, klasket en deus reiñ lamm da roadennoù arc'hant ar stad d'ar Planned Parenthood. komzet ez eus bet eus ur brezel etre Pence hag ar Planned Parenthood.
* Roet en deus bet harp d'ar "Religious Freedom Act" ul lezenn evit difenn muioc'h c'hoazh an dud e-liamm gant o relijion met a roe an tu da nac'hañ servij tud heñvelreizh. Rediet eo bet da sinañ un adsevel d'al lezenn e 2015.
* Enebet-daonet eo ouzh an Obamacare.

## Notennoù ha daveennoù

* ↑ (en) 20/07/2016 Lec'hienn http://theweek.com/ "Mike Pence: 'I'm a Christian, a conservative, and a Republican — in that order'".
# Mike Hawthorn

John Michael Hawthorn (bet ganet d'an 10 a viz Ebrel 1929 e Bro-Saoz, marvet d'an 22 a viz Genver 1959) a zo ur blenier kirri saoz. Brudet evit e skouloum barbellig a oa gantañ e-pad ar redadegoù, deuet eo da vezañ gant Ferrari ar blenier saoz kentañ kampion Formulenn 1 e 1958. Anavezet eo ivez evit e roll e-pad gwallzarvoud bras 24 eurvezh ar Mañs 1955, redadeg en deus gounezet.
a vo kavet e Wikimedia Commons.
| Kampion a-raok : Juan Manuel Fangio | Mike Hawthorn Kampion bed ar Formulenn 1 1958 | Kampion war-lerc'h : Jack Brabham |
# Mike Spence

Michael "Mike" Spence (bet ganet d'an 30 a viz Kerzu 1936 e Croydon, marvet d'ar 7 a viz Mae 1968 en Indianapolis) a oa ur blenier redadegoù kirri saoz en deus redet kalz e Formulenn 1 etre 1963 ha 1968, hag ivez e redadegoù all evel en Andur pe ar redadegoù amerikan. Graet en deus e zisoc'hoù gant Team Lotus e-kichen Jim Clark, met redet en deus ivez gant BRM. Goude marv Clark eo bet pedet gant Colin Chapman mont da redek an Indianapolis 500 gant Lotus met lazhet eo bet gant ur gwallzarvoud e-pad an esaeoù.
# Pecset

Ar Pecset a oa ur meuriad Angled a oa en em staliet war-dro 590 e norzh hag e kreiz ar pezh zo hiziv ar Peak District (e rouantelezh vrezhon gozh ar Pek). Ar vro-se a oa gwechal dindan klan keltiek ar Brigantae, ur meuriad Brezhoned, a-raok an aloubadeg angl-ha-saoz. Hervez an Tribal Hidage e talc'hent 1200 hid. E Derbyshire e oant en em staliet da gentañ, war a seblant, kent mont war-raok a-hed ar stêrioù Derwent ha Dove e-pad ar VI$^{vet}$ kantved. Dont a reas neuze an Angled eus ar reter-se da vezañ anvet Pecsætna pe Pecset. Diwezhatoc'h, o rouantelezh a zeuas da vezañ rann norzh rouantelezh Mercia hag e 848 en em vodas witenagemot Mercia e Repton.

## Notennoù

* ↑ Turbutt, G., (1999) A History of Derbyshire, Volume 1, pp 259-60 Cardiff: Merton Priory Press
* 1 2 Online Encyclopedia, da gentañ e levrenn V 08, pajenn 73 eus embannadur 1911 an Encyclopedia Britannica

## Daveoù

* Bigsby, R (1854) Historical and Topographical Description of Repton. London.
* Collis, J. (1983) Wigber Low Derbyshire: A Bronze Age and Anglian Burial site in the White Peak. Department of Archaeology and Prehistory, University of Sheffield.
* Davies, W. and Vierk, H. "The contexts of Tribal Hidage: social aggregates and settlement patterns", in Frühmittelalterliche Studien, viii (1974)
* Dumville,D. "The Tribal Hidage: an introduction to its texts and their history", in The Origins of the Anglo-Saxon Kingdoms ed. S.Bassett, 1989. ISBN 0-7185-1317-7
* Fowler, M. J. (1954) "The Anglian Settlement of the Derbyshire and Staffordshire Peak District." DAJ 74, 134-151.
* Hart, C. R. (1981) The North Derbyshire Archaeological Survey. Leeds: A. Wigley & Sons
* Hodges, R. and Wildgoose, M. (1980) "Roman or native in the White Peak", in Branigan, K. (ed) Rome and the Brigantes, 48-53. Sheffield, Sheffield University Press.
* Hodges,R. (1991a) "Notes on the Medieval Archaeology of the White Peak." In R. Hodges and K. Smith (eds) Recent Developments in the Archaeology of the Peak District :111-22 (Sheffield Archaeological Monographs 2) Sheffield.
* Hughes, R. G (1961) "Archaeological Sites in the Trent Valley, South Derbyshire" DAJ 81, 149-50.
* Jones, H. (1997) The Region of Derbyshire and North Staffordshire from AD350 to AD700: an analysis of Romano-British and Anglian barrow use in the White Peak. PhD thesis, University of Nottingham.
* Ozanne, A. (1962-3) "The Peak Dwellers" Medieval Archaeology 6-7, 15-52.
* Roffe, D. (1986b) "The Origins of Derbyshire" DAJ 106, 102-112.
* Rollason et al
* Routh, T. (1937) "A Corpus of the Pre-Conquest Carved Stones of Derbyshire" DAJ 58, 1-46.
* Sidebottom, P.C. (1994), Schools of Anglo-Saxon Stone Sculpture in the North Midlands. Unpublished PhD Thesis, University of Sheffield.
* Sidebottom P.C (1999) "Stone Crosses in the Peak and the Sons of Eadwulf." DAJ 119, 206-19.
* Stenton, F. (1905) "Introduction to the Derbyshire Domesday", in W. Page (ed) The Victoria History of the County of Derbyshire. London.
* Unwin, T. (1988) "Towards a model of Anglo-Scandinavian rural settlement in England", in Hooke, D. (ed) Anglo-Saxon Settlements, 77-98.
* Yorke, B. (1990) Kings and Kingdoms of Early Anglo-Saxon England, London: Seaby.
# Pedenn

Ur bedenn zo un ober da glask seveniñ un darempred ouzh ur boud bennak a azeuler. En e ster kentañ eo ur goulenn ouzh un doue bennak pe un hendad doueelaet, met pediñ a c'heller ober ivez evit trugarekaat ha meuliñ, pe goulenn ma vo benniget un objed bennak. E relijionoù keñveriet e c'hell pediñ bezañ lakaet a-gevret gant prederiañ pe kas ur sorc'henn bennak e relijionoù all.
Meur a stumm zo d'ar pedennoù, e-barzh pe e-maez ul lid resis, d'ober a-gevret gant ur strollad pe e-unan, e stumm ur ganenn, ur goulenn pe c'hoazh un embannadenn a feiz. Testeniekaet eo an ober-se abaoe 5000 bloaz zo.

## Skouerioù pedennoù
### Kristeniezh

* Pater Noster
* Kredo

### Yuzevegezh

* Listenn pedennoù ha bennozhioù yuzev
* Chema Yisrael
# Pedara

Pedara zo ur gumun e proviñs Catania e Sikilia.
# Pedaso

Pedaso zo ur gumun en Italia, e proviñs Fermo, e Marche.
# Pedavena

Pedavena a zo ur gumun eus Italia, e proviñs Belluno, e rannvro Veneto.
# Pecunia non olet

Pecunia non olet zo ul lavar latin hag a dalv Gant an arc'hant n'eus c'hwezh ebet. lavaret e vije bet gant an impalaer roman Vespasianus en devoa lakaet un taos war ar troazh.
# Pedagogiezh

Ar bedagogiezh a zo ur ger dezhañ meur a ster, a zo ret spisaat kent mont pelloc'h, dre ma teu eus ar ger gallek "pédagogie" (diwar an henc'hresianeg: παιδαγωγέω paidagōgeō), hag a dalv ivez meur a dra. Gant ar gelennerien avat e vez kavet aes.

## Sterioù ar ger

* Dre ma'z eo diazet ar ger war ar gwriziennoù παῖς (> παιδος) "bugel" hag ἄγω "kas, ren", e ra dave d'ar vugale. Talvezout a ra neuze
** pe ar sevel-bugale, pe an desavouriezh, a vez graet gant tud ar vugale er gêr kentoc'h,
** pe ar c'helenn-bugale, ha neuze e tenn d'ar c'helenn-bugale, ur rann (an hini bouezusañ) d'ar gelennouriezh.
* Alies avat, ha dre fazi hervez tud zo, e vez implijet ar ger pedagogiezh evit komz eus kelenn hepmuiken, kelenn bugale pe tud vras: da neuze e vije pe ur fallimplij eus ar ger, pe ur gweadur graet d'ar ster orin.
N'eo ket e-barzh gweadur ar ster, un dra ordinal en istor ar gerioù, emañ an dalc'h, met e sterva ar ger: traoù disheñvel, ha re zisheñvel, a vije dindan ar memes ger: ar sevel-bugale, ar c'helenn-bugale, ar c'helenn-tud (bras ha bihan).

## Ger nevez

Ar ger nevez "sciences de l'éducation" zo bet krouet e galleg evit chom hep ober gant ar ger "pedagogiezh". Ober a raio e hent marteze e brezhoneg diwar zreveziñ. Evit poent n'eo ket asur an droidigezh anezhañ: skiantoù an deskiñ, skiantoù ar c'helenn, daou dra disheñvel a-walc'h.
(da beurgempenn)
a vo kavet e Wikimedia Commons.
# Pedair Heol

Pedair Heol (skrivet ivez Pedair-hewl ; Four Roads e saozneg) zo ur gêriadenn vihan e Sir Gaerfyrddin, e Kembre. Emañ e kreisteiz ar gontelezh, er reter da gêr Cydweli, en ul lec'h ma kej pevar hent (alese anv al lec'h). En draoñienn anvet Cwm Gwendraeth emañ Pedair Heol hag e kumuniezh Llangyndeyrn.

## Notennoù

* ↑ ENWAU LLEOEDD SIR GÂR
# Pedemonte

Pedemonte a zo ur gumun eus Italia, e Proviñs Vicenza, e rannvro Veneto.
# Partit Socialista d'Alliberament Nacional

El Partit Socialista d'Alliberament Nacional (PSAN) ("Strollad Sokialour evit an Dieubidigezh Vroadel") a oa ur strollad disrannour katalan awenet gant tezennoù ar gomunouriezh.
Krouet e oa bet e 1968 diwar ur strolladig tud em em disrannet diouzh tu-kleiz Talbenn Broadel Katalonia Front Nacional de Catalunya evit sevel ur strollad disrannour dispac'hel hervez tezennoù ar varksouriezh-leninouriezh.
Er penn-kentañ e oa bet staliet e Kumuniezh Emren Katalonia da nemetken gentañ, met da c'houde en em stalias ivez e Katalonia an Norzh (miz Gwengolo 1971), e Valencia (miz Mezheven 1974) hag en Inizi Balear (miz C'hwevrer 1976).
E miz Meurzh 1973 ec'h eas kuit tud eus ar rann pellañ ha krouet gante PSAN-provisional e 1974.
E 1976 e tisklêrias ez-ofisiel e oa deuet da vezañ ur strollad komunour, aozet hervez al leninouriezh rik.
E 1977 ec'h eas kuit ar rann vroadelour-marskour kerreizh.
Da geñver mouezhiadegoù ar Stad e 1979 e oa bet savet ul listenn unvan a-gevret gant ur re dud distrollad ha gant Bloc Català de Treballadors (BCT, "Bloc'had labouerion Katalonia"), e framm el Bloc d'Esquerra d'Alliberament Nacional (BEAN, "Bloc'had an Tu-Kleiz evit an Dishualded Broadel").
Kuitaat a reas kengevredad BEAN e 1980 hag en em disrannas a reas ar strollad adarre o vont kuit meur a hini eus an izili disrannet-se da grouiñ Nacionalistes d'Esquerra ("Broadelourion an Tu-kleiz") ha Entesa Nacionalista ("Kenemglev Broadelour") ha da c'houde oc'h en em ezelañ ouzh Esquerra Republicana de Catalunya ("Tu-kleiz Republikan Katalonia").
E 1983 e teuas ar PSAN da vezañ e penn eus ar Moviment de Defensa de la Terra (MDT, "Luskad evit Difenn an Tir") krouet e 1984 p'en em unanas gant Independentistes dels Països Catalans (IPC, "Disrannourion ar Broioù Katalanek), savet d'o zro diwar ar PSAN-Provisional.
E miz Kerzu 1987 en em unanas Yaouankizoù ar PSAN gant Joves del Front Patriòtic Català ("Yaouankizoù Talbenn Brogarour Katalonia") ha diwar an emglev-se e oa bet krouet ar Maulets e 1988.
E miz Ebrel 1989 Terra Lliure ("Tir Dieub") a ginnigas ul listenn unvan da geñver mouezhiadegoù Europa anvet Catalunya Lliure ("Katalonia Dieub") ha sevel a reas a-du gant al listenn-se ar PSAN, ar MDT hag ar Maulets.
En em divodañ a reas ar Moviment de Defensa de la Terra e miz Eost 1989 evit reiñ plas da g-Catalunya Lliure. Kenderc'hel a reas ar PSAN da ren war an aozadur-se betek diwezh 1996.
Embann a rae ar gelaouenn Lluita ("Stourm").
E 2015, hag adarre e 2016, en doa embannet ar PSAN e lakae fin d'e obererezh evel strollad politikel<ref«El PSAN anuncia l’aturada de les activitats públiques» Vilaweb.cat, 20-10-2015</ref>$^,$

## Notennoù

* ↑ «El PSAN a les Illes» Vilaweb.cat, 05-01-2017

## Liammoù diavaez

* Lec'hienn ofisiel ar strollad
* 'Blog del PSAN'
# Partit de la Nacion Occitana

Ar Partit de la Nacion Occitana ("Strollad ar Vroad Okitan") (PNO) zo ur strollad politikel okitan, savet e Nisa e 1959 gant Francès Fontan (1929-1979), awenet gant FLN Aljeria.
An hini kentañ eo eus ar strolladoù politikel a zo bet savet e framm Okitania, soñjet evel ur vro diouti hec'h-unan. Savet e voe evel ur gostezenn a-du gant dizalc'hidigezh ar vro, levezonet gant meur a luskad politikel, eus ar varksouriezh betek an anarkouriezh. Ur strollad bihan eo chomet atav ha n'eo ket gwall anavezet gant an dud dre vras en Okitania ; met un tamm levezon en deus bet war an emsaverien okitan memes tra.
Ur gelaouenn divyezhek a vez embannet gant ar PNO, Lo Lugarn, krouet e 1971. Betek 2004 e oa anavezet ar gostezenn gant an anv Partit Nacionalista Occitan (PNO ivez).

## Liamm diavaez

* Lec'hienn ofisiel